ai4bharat/Pralekha huggingface dataset:
विज्ञान एवं प्रौद्योगिकी मंत्रालय
केरल स्थित स्टार्ट-अप ने राष्ट्रीय स्तर के दो प्रतिष्ठित पुरस्कार हासिल किए
केरल स्थित एक चिकित्सा प्रौद्योगिकी स्टार्ट-अप ने भारत सरकार की चिकित्सा उपकरण श्रेणी में स्टार्टअप इंडिया ग्रैंड चैलेंज 2021 का विजेता का पुरस्कार प्राप्त किया है।
विज्ञान और प्रौद्योगिकी विभाग  के एक स्वायत्त संस्थान, श्री चित्रा तिरुनल इंस्टीट्यूट फॉर मेडिकल साइंसेज एंड टेक्नोलॉजी, तिरुवनंतपुरम के एससीटीआईएमएसटी-टाइमेड टेक्नोलॉजी बिजनेस इन्क्यूबेटर द्वारा पोषित स्टार्ट-अप सास्कैन मेडिटेक ने भारत सरकार के औषधीय विभाग के साथ स्टार्टअप इंडिया और इन्वेस्टइंडिया.कॉम द्वारा आयोजित ग्रैंड चैलेंज में 15,00,000 रुपये का नगद अनुदान प्राप्त किया है।
इस पुरस्कार की घोषणा नीति आयोग के मुख्य कार्यकारी अधिकारी श्री अमिताभ कांत द्वारा कड़ी मूल्यांकन प्रक्रिया के बाद की गई और इस ग्रैंड चैलेंज में हिस्सा लेने वाले 310 स्टार्ट-अप में से "सास्कैन" का चयन किया गया।
सास्कैन मेडिटेक ने मुंह में कैंसर से पूर्व घावों का शुरुआत में पता लगाने के लिए एक सटीक और किफायती उपकरण, ओरलस्कैन विकसित किया है। यह एक बायोफोटॉनिक प्रौद्योगिकी आधारित उपकरण है और इसके नैदानिक परीक्षणों के परिणाम को एक वैज्ञानिक पत्रिका में प्रकाशित किया गया है। ओरलस्कैन को अक्टूबर 2020 में जारी किया गया था और यह उपकरण भारत के आठ राज्यों में पहुंच गया है।
सास्कैन का दूसरा उत्पाद सर्वाइस्कैन, सर्वाइकल कैंसर की स्क्रीनिंग और सर्वाइकल कैंसर का जल्द पता लगाने के लिए एक हाथ से चलने वाला एक गैर-इनवेसिव डिवाइस, को जल्द जारी किया जाएगा। हाल ही में इस स्टार्टअप को अंजनी माशेलकर फाउंडेशन की ओर से "अंजनी माशेलकर इनक्लूसिव इनोवेशन अवार्ड 2021" के विजेता के रूप में भी चुना गया था, जो पूरे देश से आवेदनों की समीक्षा करने के बाद एक प्रख्यात जूरी द्वारा विज्ञान, प्रौद्योगिकी और नवाचार क्षेत्र में समाज के लिए मूल्यों को बढ़ावा देने वाले लोगों की पहचान करने, पुरस्कृत करने, प्रोत्साहित करने में संलग्न है।
सास्कैन की स्थापना डॉ. सुभाष नारायणन द्वारा की गई है जोकि वैज्ञानिक से एक बायोमेडिकल उद्यमी बन गए है। नारायणन का फोकस बायोफोटॉनिक और संबद्ध प्रौद्योगिकियों के आधार पर कैंसर की देखभाल और स्क्रीनिंग के लिए सस्ती स्वास्थ्य देखभाल उत्पादों व समाधानों को विकसित करने पर है। इसे बीआईआरएसी का बायोटेक्नोलॉजी इग्निशन ग्रांट  और ओरलस्कैन विकसित करने के लिए भारत सरकार के विज्ञान और प्रौद्योगिकी विभाग द्वारा निधि सीड सहायता भी मिली है।
ओरलस्कैन प्रोमो वीडियो - https://youtu.be/QSRXQlsaxyQ
ओरलस्कैन वर्किंग वीडियो - https://youtu.be/VLAkbfAcw8M
प्रधानमंत्री कार्यालय
प्रधानमंत्री ने भोगी के अवसर पर देशवासियों को बधाई दी
प्रधानमंत्री श्री नरेन्द्र मोदी ने भोगी के अवसर पर देशवासियों को बधाई दी है।
एक ट्वीट में, प्रधानमंत्री ने कहा;
“भोगी की हार्दिक शुभकामनाएं। हर किसी के सुख और कल्याण की कामना करता हूं।”
विज्ञान एवं प्रौद्योगिकी मंत्रालय
भारतीय गणितज्ञ को मिला विकासशील देशों के युवा गणितज्ञों का डीएसटी-आईसीटीपी-आईएमयू रामानुजन पुरस्कार
कोलकाता स्थित भारतीय सांख्यिकी संस्थान में गणितज्ञ की प्रोफेसर नीना गुप्ता को एफाइन संयुक्त बीजगणितीय ज्यामिति और क्रमविनिमेय बीजगणित में उनके उत्कृष्ट कार्य के लिए विकासशील देशों के युवा गणितज्ञों का 2021 डीएसटी-आईसीटीपी-आईएमयू रामानुजन पुरस्कार से सम्मानित किया गया है।
प्रोफेसर गुप्ता रामानुजन पुरस्कार प्राप्त करने वाली तीसरी महिला हैं। पहली बार 2005 में यह पुरस्कार प्रदान किया गया था। भारत सरकार के विज्ञान और प्रौद्योगिकी विभाग  और गणितीय संघ  के साथ अब्दुस सलाम इंटरनेशनल सेंटर फॉर थियोरेटिकल फिजिक्स  द्वारा यह पुरस्कार संयुक्त रूप से प्रदान किया जाता है।
रामानुजन पुरस्कार हर साल एक प्रख्यात गणितज्ञ को दिया जाता है, जिनकी उम्र पुरस्कार दिए जाने वाले वर्ष के 31 दिसंबर को 45 वर्ष से कम हो और जिन्होंने विकासशील देशों में उत्कृष्ट शोध कार्य किया है। पुरस्कार इंटरनेशनल सेंटर फॉर थियोरेटिकल फिजिक्स  ट्राइस्टे द्वारा संचालित और विज्ञान और प्रौद्योगिकी विभाग , भारत सरकार द्वारा प्रायोजित है।
दुनिया भर के प्रख्यात गणितज्ञों को शामिल कर बनाई गई डीएसटी-आईसीटीपी-आईएमयू रामानुजन पुरस्कार समिति ने उनके कार्यों की प्रशंसा करते हुए कहा कि प्रोफेसर गुप्ता का कार्य उनके प्रभावशाली बीजगणितीय कौशल और आविष्कारशीलता को दर्शाता है।
प्रोफेसर गुप्ता ने बीजगणितीय ज्यामिति के एक मौलिक सवाल, जारिस्की उत्सादन के सवाल को हल करने के लिए प्रोफेसर गुप्ता ने जो तरीका या समाधान बताया है उसके लिए उन्हें भारतीय राष्ट्रीय विज्ञान अकादमी का 2014 युवा वैज्ञानिक पुरस्कार मिला है। अकादमी ने उनके समाधान को ’हाल के वर्षों में कहीं भी किए गए बीजगणितीय ज्यामिति में सर्वश्रेष्ठ कार्य’ बताया है। आधुनिक बीजगणितीय ज्यामिति के सबसे प्रतिष्ठित संस्थापकों में शमार ऑस्कर जारिस्की ने समस्या 1949 में यह सवाल प्रस्तुत किया था। अमेरिका के एक विश्वविद्यालय के साथ एक साक्षात्कार में प्रोफेसर नीना गुप्ता ने बताया, ’’उत्सादन का सवाल है कि अगर आपके पास दो ज्यामितीय संरचनाओं पर सिलेंडर हैं और उसका रूप समान रूप है, तो क्या कोई यह निष्कर्ष निकाल सकता है कि मूल आधार वाली संरचनाओं के रूप समान हैं।
प्रधानमंत्री कार्यालय
प्रधानमंत्री ने आरआरआर टीम को सर्वश्रेष्ठ मूल गीत 'नाटू नाटू' के लिए गोल्डन ग्लोब पुरस्कार जीतने पर बधाई दी
प्रधानमंत्री श्री नरेन्द्र मोदी ने आरआरआर की पूरी टीम को सर्वश्रेष्ठ मूल गीत 'नाटू नाटू' के लिए गोल्डन ग्लोब पुरस्कार जीतने पर बधाई दी है।
आरआरआर फिल्म के एक ट्वीट को साझा करते हुए प्रधानमंत्री ने ट्वीट किया :
"एक बहुत ही विशेष उपलब्धि! एम एम कीरावनी, प्रेम रक्षित, काल भैरव, चंद्रबोस, राहुल सिप्लिगुंज को बधाई। मैं एसएस राजमौली, जूनियर एनटीआर, राम चरण और आरआरआर फिल्म की पूरी टीम को भी बधाई देता हूं। इस प्रतिष्ठित सम्मान ने प्रत्येक भारतीय को बहुत गौरवान्वित किया है।
विज्ञान एवं प्रौद्योगिकी मंत्रालय
अधिक राख वाले कोयले को मेथनॉल में बदलने वाला भारत का पहला पायलट प्लांट स्वच्छ प्रौद्योगिकी की दिशा में देश की यात्रा को गति प्रदान करेगा
भारत ने अधिक राख वाले भारतीय कोयले को मेथनॉल में बदलने के लिए एक स्वदेशी तकनीक विकसित की है और इसके लिए हैदराबाद में अपना पहला पायलट प्लांट स्थापित किया है। यह तकनीक देश को स्वच्छ प्रौद्योगिकी को अपनाने की दिशा में आगे बढ़ने में मदद करेगी और परिवहन ईंधन  के रूप में मेथनॉल के उपयोग को बढ़ावा देगीI इस प्रकार यह कच्चे तेल के आयात को कम करेगी।
कोयले को मेथनॉल में परिवर्तित करने की व्यापक प्रक्रिया में कोयले का संश्लेषण  गैस, सिनगैस की सफाई और उसका अनुकूलन , सिनगैस से मेथनॉल में रूपांतरण और मेथनॉल का शुद्धिकरण शामिल हैं। अधिकतर देशों में कोयले से मेथनॉल बनाने वाले संयंत्र कम राख वाले कोयले से संचालित होते हैं। अधिक राख की मात्रा को पिघलाने के लिए आवश्यक अधिक राख और ऊष्मा का प्रबन्धन करना भारतीय कोयले के मामले में एक ऐसी चुनौती है जिसमें आमतौर पर राख की मात्रा बहुत अधिक होती है।
इस सम्बन्ध में अधिक जानकारी के लिए, तिरुपति नायडू मुख्य उप प्रबंधक, आईजीसीसी विभाग भारत हैवी इलेक्ट्रिकल्स लिमिटेड  कार्पोरेशन आर एंड डी  से संपर्क किया जा सकता है।
इस चुनौती को दूर करने के उद्देश्य से भारत हेवी इलेक्ट्रिकल्स लिमिटेड  ने सिनगैस का उत्पादन करने और फिर 99% शुद्धता के साथ सिनगैस को मेथनॉल में परिवर्तित करने के लिए अधिक राख वाले भारतीय कोयले के लिए उपयुक्त द्रवीकृत शायिका गैसीकरण तकनीक  विकसित की है। बीएचईएल ने सिनगैस को मेथनॉल में परिवर्तित करने के लिए उपयुक्त डाउनस्ट्रीम प्रक्रिया के साथ हैदराबाद में सिनगैस पायलट प्लांट में अपने पास उपलब्ध मौजूदा कोयले को समाहित किया है। प्रति दिन 0.25 मीट्रिक टन मेथनॉल उत्पादन क्षमता वाली यह पायलट-स्तरीय परियोजना नीति आयोग द्वारा शुरू की गई है तथा स्वच्छ ऊर्जा अनुसंधान पहल के तहत विज्ञान और प्रौद्योगिकी विभाग  द्वारा वित्त पोषित है।
वर्तमान में यह पायलट प्लांट 99% से अधिक शुद्धता के साथ मेथनॉल का उत्पादन कर रहा है। इसे बढ़ाने से देश के ऊर्जा भंडार के इष्टतम उपयोग में मदद मिलेगी और आत्मनिर्भरता की दिशा में और तेजी आएगी ।
वित्त मंत्रालय
सीबीडीटी ने वित्त वर्ष 2021-22 में 62 अग्रिम मूल्य निर्धारण समझौतों पर हस्ताक्षर किए
केंद्रीय प्रत्यक्ष कर बोर्ड  ने भारतीय करदाताओं के साथ वित्त वर्ष 2021-22 में 62 अग्रिम मूल्य निर्धारण समझौते  किए हैं। इनमें 13 द्विपक्षीय एपीए  और 49 एकपक्षीय एपीए शामिल हैं। इसके साथ ही एपीए कार्यक्रम की शुरुआत से लेकर अब तक एपीए की कुल संख्या बढ़कर 421 हो गई है।
वित्त वर्ष के पहले भाग में कोविड-19 महामारी के कारण व्यापक आर्थिक और सामाजिक व्यवधान पड़ने के बावजूद हस्ताक्षरित एपीए की संख्या और इससे पिछले दो वर्षों में हस्ताक्षरित एपीए  की संख्या में फर्क साफ नजर आ जाता है।
एपीए योजना के जरिए दरअसल मूल्य निर्धारण के तरीकों को निर्दिष्ट करके और भविष्य के अधिकतम पांच वर्षों के लिए अग्रिम रूप से अंतरराष्ट्रीय लेन-देन का बिना किसी बाह्य प्रभाव के समान मूल्य निर्धारित करके ट्रांसफर प्राइसिंग के क्षेत्र में करदाताओं को निश्चितता प्रदान करने का प्रयास किया जाता है। इसके अलावा करदाता के पास चार पूर्ववर्ती वर्षों के लिए एपीए को पूर्व स्थिति में ले जाने  का विकल्प होता है, जिसके परिणामस्वरूप उसे कुल नौ वर्षों की कर संबंधी निश्चितता प्रदान की जाती है।
एपीए योजना में हो रही प्रगति दरअसल एक गैर-प्रतिकूल कर व्यवस्था को बढ़ावा देने और भारत में कारोबार करने में आसानी को और भी अधिक बढ़ाने के सरकारी संकल्प को मजबूत करती है। सीबीडीटी इस संबंध में करदाताओं के सहयोगात्मक और पारदर्शी रवैये की सराहना करता है।
विज्ञान एवं प्रौद्योगिकी मंत्रालय
गेहूं की नई किस्म से महाराष्ट्र के एक गाँव में किसानों को उनकी उपज को दोगुना करने में मदद मिली
नए विकसित सामान्य गेहूं या ब्रेड गेहूं को अधिक उपज देने वाला एस्टिवम भी कहा जाता है, जो 110 दिनों में परिपक्व हो जाता है और पत्ती और तने के अधिकांश हिस्सों के रोगों के लिए प्रतिरोधी होता है
किसानों के पास अब भारतीय वैज्ञानिकों द्वारा विकसित गेहूं की ऐसी किस्म है,जिसकी पैदावार काफी अधिक होगी। इस गेहूं के आटे से चपाती भी अधिक गुणवत्ता वाली होती है।
भारत सरकार के विज्ञान और प्रौद्योगिकी विभाग  के एक स्वायत्त संस्थान, आगरकर अनुसंधान संस्थान के वैज्ञानिकों द्वारा विकसित मैक्स6478 नामक इस गेहूं की किस्म से महाराष्ट्र के एक गाँव करंजखोप में किसानों के लिए फसल की पैदावार दोगुनीहो गई है।
महाराष्ट्र में सतारा जिले के कोरेगाँव तहसील के गाँव के किसानों को अब नई किस्म के साथ 45-60 क्विंटल प्रति हेक्टेयर की उपज मिल रही है, जबकि पहले औसत उपज 25-30 क्विंटल प्रति हेक्टेयर थी, जब उन्होंने लोक 1, एचडी 2189 और अन्य पुरानी किस्में उगाई।
नव विकसित सामान्य गेहूं या ब्रेड गेहूं, जिसे उच्च उपज देने वाला एस्टिवम भी कहा जाता है, 110 दिनों में परिपक्व हो जाता है और पत्ती और तने के अधिकांश रोगों के लिए प्रतिरोधी होता है। एम्बर रंग के मध्यम आकार के अनाज में 14 प्रतिशत प्रोटीन, 44.1 पीपीएम जस्ता और 42.8 पीपीएम आयरन होता है, जो अन्य खेती की किस्मों से अधिक है। इस किस्म पर एक शोध पत्र करंट इंटरनेशनल जर्नल ऑफ करंट माइक्रोबायोलॉजी एंड एप्लाइड साइंसेज’में प्रकाशित हुआ है।
इस गेहूं के आटे की चपाती की गुणवत्ता उत्कृष्ट है, अच्छी रोटी की गुणवत्ता के साथ 8.05 का स्कोर 6.93 है। बीज गुणन के लिए महाराष्ट्र राज्य बीज एजेंसी, 'महाबीज' किसानों के उपयोग के लिए मैक्स 6478 के प्रमाणित बीज का उत्पादन कर रही है।
पूर्व बीज प्रमाणीकरण अधिकारी और एआरआई कर्मचारियों के समर्थन से,अब तक गांव के 10 किसानों ने चौदह एकड़ भूमि पर इस किस्म की खेती की है। करंजखोप के किसानों ने आगे बीज उत्पादन और अन्य कृषि उपज के लिए एक कंपनी स्थापित करने की योजना बनाई है।
सारे बदलाव के प्रत्यक्षदर्शी किसानश्री रमेश जाधव ने बताया कि "हमें प्रेरित करने के लिए हमें एक चिंगारी की आवश्यकता थी और जो कि एआरआईगेहूं किस्म मैक्स6478 द्वारा प्रदान की गई है। अब, हम कभी भी पीछे मुड़कर नहीं देखेंगे।"
प्रकाशन का विवरण:
पश्चिमी महाराष्ट्र, भारत के अर्ध-शुष्क कटिबंधों में बुवाई केभिन्न रूपों में जलवायु परिवर्तनके लिए गेहूं की किस्म  का मूल्यांकन। 2018. डीएन बंकर, वीएस बावस्कर, केजे यशवंत कुमार, एसएस रस्कर, एसएस खैरनार, वीडी गीते, वीडी सुर्वे, जेएच बागवान और बीके होनराव। इंटरनेशनल जर्नल ऑफ करंट माइक्रोबायोलॉजी एंड एप्लाइड साइंसेज, 7 : 761-770।
[अधिक जानकारी के लिए वैज्ञानिक अजीत एम चव्हाण , जेनेटिक्स एंड प्लांट ब्रीडिंग ग्रुप, और डॉ.पीके धाकफालकर, निदेशक , एआरआई, पुणे,  पर संपर्क किया जा सकता है।]
एमजी/एएम/एसकेएस/एसके-
(Visitor Counter : 1156
स्वास्थ्य एवं परिवार कल्याण मंत्रालय
कोविड-19 टीकाकरण : मिथक बनाम तथ्य
केंद्रीय स्वास्थ्य मंत्री श्री मनसुख मंडाविया ने कोविड टीके की कमी के मुद्दों को ध्यान में रखते हुए सिलसिलेवार ट्वीट किए
"कुप्रबंधन से बचने के लिए टीकाकरण अभियान की प्रभावी अग्रिम योजना सुनिश्चित करने को लेकर टीके की उपलब्धता के बारे में राज्यों/केंद्रशासित प्रदेशों को पहले ही सूचित कर दिया गया था"
गैर जिम्मेदाराना बयानों के जरिए लोगों के बीच झूठी जानकारी फैलाने वालों को आत्मनिरीक्षण करने की सलाह दी
केंद्रीय स्वास्थ्य मंत्री श्री मनसुख मंडाविया ने कोविड टीके की कमी के मुद्दों को ध्यान में रखते हुए सिलसिलेवार ट्वीट किए
देश में कोविड टीकों की कमी और धीमी उपलब्धता के संबंध में कुछ राज्यों और राजनीतिक प्रतिनिधियों की ओर से कई बयान आए हैं। केंद्रीय स्वास्थ्य एवं परिवार कल्याण मंत्री श्री मनसुख मंडाविया ने आज लगातार कई ट्वीट्स करके इन आरोपों और मिथकों का खंडन किया है। उन्होंने कहा कि इस तरह के बयान तथ्यों पर आधारित नहीं हैं और ये लोगों के बीच दहशत फैलाने की कोशिश करते हैं।
केंद्रीय स्वास्थ्य मंत्री ने कहा कि साक्ष्य और तथ्यों के आधार पर मौजूदा स्थिति के विश्लेषण से वर्तमान स्थिति को बेहतर ढंग से समझा जा सकता है। केंद्रीय स्वास्थ्य एवं परिवार कल्याण मंत्रालय ने सरकारी और निजी अस्पतालों के माध्यम से टीकाकरण को सक्षम बनाने के लिए जून 2021 में राज्य सरकारों और केंद्रशासित प्रदेशों को टीके की 11.46 करोड़ खुराकें उपलब्ध कराई हैं। उन्होंने कहा कि जुलाई में यह उपलब्धता बढ़ाकर 13.50 करोड़ खुराकें कर दी गई हैं।
टीका निर्माताओं के साथ चर्चा के आधार पर, केन्द्रीय स्वास्थ्य एवं परिवार कल्याण मंत्रालय ने 19 जून, 2021 को सभी राज्यों/केंद्रशासित प्रदेशों को जुलाई में राज्यों/केंद्रशासित प्रदेशों को उपलब्ध कराई जाने वाली टीके की खुराकों की संख्या के बारे में सूचित किया था। इसके बाद 27 जून और 13 जुलाई को भी राज्यों को जुलाई 2021 के पहले और दूसरे पखवाड़े के लिए प्रत्येक दिन टीकों की उपलब्धता के बारे में अग्रिम रूप से सूचित किया गया था। ऐसा इसलिए किया गया, जिससे राज्यों को खुराक के समय व मात्रा के बारे में जानकारी प्राप्त हो सके और इस तरह वह राज्य/जिला स्तर पर बेहतर व प्रभावी तरीके से टीकाकरण अभियान की योजना बनाएं। राज्यों/केंद्रशासित प्रदेशों को सलाह दी गई है कि वे अपने कोविड-19 टीकाकरण सत्र की योजना कोविड टीकों की उपलब्धता के आधार पर बनाएं, जिससे देश के लोगों को किसी भी समस्या का सामना न करना पड़े।
केंद्रीय स्वास्थ्य मंत्री ने अपने ट्वीट में यह भी कहा कि टीके की उपलब्धता पर राज्यों को अग्रिम जानकारी देने के बावजूद, अगर कुप्रबंधन और टीकाकरण लाभार्थियों की लंबी कतारें देखी जा रही हैं, तो यह स्पष्ट है कि वास्तविक समस्या क्या है और इस स्थिति के लिए कौन जिम्मेदार है। श्री मनसुख मंडाविया ने आगे सलाह दी कि जो लोग मीडिया में बयान दे रहे हैं, वे लोगों के बीच गलत सूचना और घबराहट पैदा कर रहे हैं, उन्हें इस बात का आत्मनिरीक्षण करने की जरूरत है कि क्या उन्होंने शासन प्रक्रियाओं और प्रदान की जा रही संबंधित जानकारी से खुद को इतना दूर कर लिया है कि उन्हें टीकों की उपलब्धता के संबंध में दी गई सही अग्रिम जानकारी ज्ञात नहीं है।
भारतीय प्रतिस्पर्धा आयोग
भारतीय प्रतिस्पर्धा आयोग  ने 20 मई, 2019 को अपना 10वां वार्षिक दिवस मनाया
भारतीय प्रतिस्पर्धा आयोग  ने कल यानी 20 मई, 2019 को अपना 10वां वार्षिक दिवस मनाया जो प्रतिस्पर्धा अधिनियम, 2002 के व्यापक प्रवर्तन प्रावधानों की अधिसूचना जारी होने को दर्शाता है।
इस अवसर पर भारत सरकार के 15वें वित्त आयोग के अध्यक्ष श्री एन.के. सिंह ने ‘क्या प्रतिस्पर्धी संघवाद को सहकारी संघवाद का पूरक होना चाहिए’ विषय पर वार्षिक दिवस व्याख्यान दिया।
श्री एन.के. सिंह ने अपने उद्घाटन भाषण में भारतीय संविधान के अनुच्छेद 280 को ध्यान में रखते हुए वित्त आयोग के दायरे, क्षेत्राधिकार और कर्तव्यों के बारे में विस्तार से बताया। उन्होंने इस ओर ध्यान दिलाया कि आर्थिक संरचना, आबादी संबंधी प्रबंधन और प्रशासनिक व्यवस्था की दृष्टि से राज्यों से जुड़े विशिष्ट मुद्दों को ध्यान में रखते हुए केन्द्र और राज्यों के बीच कर राजस्व का आदर्श वितरण करना अत्यंत चुनौतीपूर्ण है। उन्होंने कहा कि वित्त आयोग, हालांकि, समानता की सराहना करते हुए दक्षता को पुरस्कृत करने की कोशिश करेगा।
उन्होंने समान अवसर सुनिश्चित करने वाले एक बाजार नियामक के रूप में भारतीय प्रतिस्पर्धा आयोग की भूमिका की सराहना करते हुए कहा कि बड़ी तेजी से वैश्वीकृत एवं आपस में निर्भर होती दुनिया में भारतीय प्रतिस्पर्धा आयोग की भूमिका को अत्यंत गतिशील एवं जीवंत बनाने की जरूरत है। उन्होंने इस तथ्य को भी रेखांकित किया कि बड़ी तेजी से वैश्वीकृत एवं आपस में निर्भर होती दुनिया और भी ज्यादा निजी निवेश आकर्षित करने में समर्थ होगी एवं राज्य सरकारें अपने यहां सर्वांगीण विकास सुनिश्चित करने में इससे लाभ उठा सकती हैं।
श्री सिंह ने एक बाजार नियामक गठित करने की आवश्यकता को भी रेखांकित किया, क्योंकि बाजारों में समुचित प्रतिस्पर्धा संसाधनों का इष्टतम उपयोग सुनिश्चित करती है और इसके साथ ही नवाचार भी संभव हो पाता है। उन्होंने इस तथ्य पर भी प्रकाश डाला कि भारत में अब तक जो आर्थिक सुधार लागू किए गए हैं, उनके तहत मुख्यत: उत्पाद बाजार  पर फोकस किया गया है और अब समय आ गया है कि फैक्टर मार्केट पर भी फोकस किया जाए, जिनमें श्रम एवं भूमि कानूनों में सुधार और पूंजी तक पहुंच सुनिश्चित करना शामिल हैं।
इससे पहले भारतीय प्रतिस्पर्धा आयोग के अध्यक्ष श्री अशोक कुमार गुप्ता ने अपने स्वागत भाषण में कहा कि सीसीआई एक युवा, लेकिन अनुभवी नियामक है और इसने संबंधित कानूनों पर विश्वसनीय ढंग से अमल और हितधारकों के साथ नियमित संवाद के जरिए बाजारों में प्रतिस्पर्धा की संस्कृति विकसित करने की कोशिश की है।
विद्युत मंत्रालय
विद्युत मंत्री ने ताप विद्युत संयंत्रों में कोयले के भंडार की स्थिति की समीक्षा की
बिजली संयंत्रों की मांग को पूरा करने के लिए पर्याप्त कोयला उपलब्ध
बिजली आपूर्ति बाधित होने की कोई भी आशंका बिल्कुल गलत
केंद्रीय विद्युत और नवीन एवं नवीकरणीय ऊर्जा मंत्री श्री आर. के. सिंह ने दिल्ली की वितरण कंपनियों को बिजली की आपूर्ति करने वाले संयंत्रों सहित सभी ताप विद्युत संयंत्रों में कोयले की स्थिति की समीक्षा की। कल यानी 9 अक्टूबर, 2021 को सभी स्रोतों  से कोयले का कुल डिस्पैच 1.92 लाख टन था जबकि कुल खपत 1.87 लाख टन थी। इस प्रकार, कोयले का डिस्पैच उसकी खपत से अधिक रहा जिससे कोयला धीरे-धीरे कोयले का स्टॉक तैयार होने का संकेत मिलता है। कोयला मंत्रालय और कोल इंडिया ने आश्वस्त किया है कि बिजली संयंत्रों की मांग को पूरा करने के लिए देश में पर्याप्त कोयला उपलब्ध है। बिजली आपूर्ति बाधित होने की कोई भी आशंका पूरी तरह गलत है। बिजली संयंत्र में कोयले का स्टॉक 4 दिनों से अधिक की खपत के लिए पर्याप्त है। कोल इंडिया लिमिटेड द्वारा कोयले की आपूर्ति तेज की जा रही है जिससे बिजली संयंत्रों में कोयले का स्टॉक धीरे-धीरे बेहतर होगा।
मंत्री ने निर्देश दिया है कि दिल्ली की वितरण कंपनियों को उनकी मांग के अनुसार जितनी बिजली की आवश्यकता होगी, उतनी ही बिजली मिलेगी। बिजली वितरण कंपनियों की आवश्यकता के अनुसार पूरी बिजली की उपलब्धता सुनिश्चित करने के लिए एनटीपीसी और डीवीसी को निर्देश दिए गए हैं। गेल इंडिया लिमिटेड को दिल्ली में गैस आधारित बिजली संयंत्रों को सभी स्रोतों जैसे एपीएम, स्पॉट, एलटी-आरएलएनजी आदि से गैस उपलब्ध कराने की सलाह दी गई है। एनटीपीसी को दिल्ली डिस्कॉम को संबंधित पीपीए के तहत गैस आधारित बिजली संयंत्रों से उनके आवंटन के अनुसार मानक घोषित क्षमता की पेशकश करने की भी सलाह दी गई है। यदि कोई डिस्कॉम पीपीए के अनुसार बिजली उपलब्ध होने के बावजूद लोड शेडिंग का सहारा लेता पाया जाता है तो उसके खिलाफ कार्रवाई की जाएगी।
अगस्त से सितंबर 2021 के महीने में भारी बारिश के बावजूद आर्थिक सुधार के कारण बिजली की मांग में भारी वृद्धि हुई और आयातित कोयले की कीमतों में तेजी आई। हालांकि घरेलू कोयले की आपूर्ति ने बिजली संयंत्रों के परिचालन को जारी रखा है और बिजली वितरण कंपनियों को उनकी आवश्यकताओं के अनुसार आपूर्ति सुनिश्चित करने के लिए हर संभव प्रयास किए जा रहे हैं।
पेट्रोलियम एवं प्राकृतिक गैस मंत्रालय
श्री हरदीप सिंह पुरी ने इंडियन ऑयल रिफाइनरी के स्मारक प्रकाशनों और टिकटों का विमोचन किया
केंद्रीय पेट्रोलियम एवं प्राकृतिक गैस तथा आवास एवं शहरी कार्य मंत्री श्री हरदीप सिंह पुरी ने आज यहां इंडियनऑयल की गुवाहाटी रिफाइनरी की हीरक जयंती और बोंगाईगांव रिफाइनरी के स्वर्ण जयंती समारोह पर प्रकाशनों का विमोचन किया। पेट्रोलियम एवं प्राकृतिक गैस तथा श्रम एवं रोजगार राज्यमंत्री श्री रामेश्वर तेली, इंडियनऑयल के अध्यक्ष श्री एस.एम. वैद्य, और निदेशक  सुश्री सुक्ला मिस्त्री भी उपस्थित थे। समारोह में गणमान्य व्यक्तियों द्वारा ‘माई स्टैम्प’ का भी विमोचन किया गया। भारतीय डाक विभाग द्वारा ‘माई स्टैम्प’ का विमोचन किया गया है।
डाक टिकट जारी करते हुए श्री पुरी ने तेल क्षेत्र के सार्वजनिक उपक्रमों, विशेषकर इंडियनऑयल के प्रयासों की सराहना की। "इंडियनऑयल हरित ऊर्जा ईंधन के क्षेत्र में अपने व्यापार क्षितिज का विस्तार करने के साथ-साथ कई पर्यावरणीय और सामाजिक पहलों का नेतृत्व कर रहा है।" उन्होंने कहा, "आज विमोचन किए गए माई स्टाम्प राष्ट्र की सेवा के लिए इंडियनऑयल की दृढ़ प्रतिबद्धता का एक वसीयतनामा हैं।"
श्री रामेश्वर तेली ने समारोह के दौरान कहा, "प्रकाशन इंडियनऑयल की ऐतिहासिक उपलब्धियों को दर्शाते हैं, जो प्रौद्योगिकी के निरंतर उन्नयन के माध्यम से देश में ईंधन की मांगों को पूरा करने के लिए इंडियनऑयल कॉरपोरेशन के उत्साह को दर्शाता है।" श्री एस. एम. वैद्य ने कहा कि इंडियनऑयल की उत्तर-पूर्वी रिफाइनरियां बदलते समय के अनुरूप नवीनतम तकनीक को अपनाते हुए ऊर्जा की मांगों को पूरा करने में महत्वपूर्ण भूमिका निभा रही हैं।
इंडियन ऑयल की गुवाहाटी रिफाइनरी, देश की पहली सार्वजनिक क्षेत्र की रिफाइनरी और बोंगाईगांव रिफाइनरी भारत के उत्तर-पूर्वी क्षेत्र और आसपास के क्षेत्रों की ऊर्जा की आवश्यकताओं को पूरा कर रही हैं। भारत सरकार के नॉर्थ-ईस्ट विजन के तहत उत्तर-पूर्व क्षेत्र में इंडियनऑयल की तीनों रिफाइनरियों की रिफाइनिंग क्षमता को 2030 तक बढ़ाया जाएगा। भारत के उत्तर-पूर्व की अर्थव्यवस्था को मजबूत करने में सक्रिय भूमिका निभाते हुए, ये रिफाइनरियां मार्गदर्शक प्रकाश स्तंभ के रूप में समावेशी विकास के साथ विकास परियोजनाओं के माध्यम से स्थानीय समुदायों का समर्थन कर रही हैं।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के अंतर्गत अब तक 95.19 करोड़ वैक्सीन की खुराकें लगाई गई हैं
स्वस्थ होने की दर वर्तमान में 98.00 प्रतिशत। मार्च 2020 के बाद से सबसे अधिक
पिछले 24 घंटों के दौरान 21,563 रोगी स्वस्थ हुए, देश भर में अभी तक कुल 3,32,93,478 मरीज स्वस्थ हुए
सक्रिय मामले कुल मामलों के 1 प्रतिशत से कम हैं,वर्तमान में 0.67 प्रतिशत,मार्च 2020 के बाद से सबसे कम
भारत में वर्तमान में 2,27,347 सक्रिय मामले हैं, 209 दिनों में सबसे कम
बीत चौबीस घंटे में 18,132 नए मामले सामने आए,215 दिनों में सबसे कम
साप्ताहिक पॉजिटिविटी दर वर्तमान में 1.53 प्रतिशत है; पिछले 108 दिनों से 3 प्रतिशत से कम है
दैनिक पॉजिटिविटी दर 1.75 प्रतिशत है,पिछले 42 दिनों से 3 प्रतिशत से कम
अभी तक कुल 58.36 करोड़ जांचें की जा चुकी हैं
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 112.34 करोड़ कोविड रोधी टीके लगाए जा चुके हैं
भारत में फिलहाल 1,34,096 सक्रिय मामले हैं, जो बीते 523 दिनों  में सबसे कम हैं
सक्रिय मामले कुल मामलों के 1 प्रतिशत से भी कम हैं, वर्तमान में ये 0.39 प्रतिशत और मार्च 2020 के बाद से सबसे कम हैं
स्वस्थ होने की वर्तमान दर 98.26 प्रतिशत है; जो मार्च 2020 के बाद से सबसे अधिक है
पिछले 24 घंटों के दौरान 11,926 रोगी ठीक हुए, देश भर में अभी तक कुल 3,38,49,785 मरीज स्वस्थ हो चुके हैं
बीते चौबीस घंटे के दौरान 10,229 नए मामले सामने आए हैं
दैनिक पॉजिटिविटी दर 1.12 प्रतिशत है, यह पिछले 42 दिनों से 2 प्रतिशत से नीचे बनी हुई है
साप्ताहिक पॉजिटिविटी दर वर्तमान में 0.99 प्रतिशत है; जो बीते 52 दिनों से 2 प्रतिशत से भी कम है
अब तक कुल 62.46 करोड़ नमूनों की कोविड जांचें की जा चुकी हैं
वित्त मंत्रालय
विनिमय दर अधिसूचना संख्या 88/2020 - सीमा शुल्क 
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए और अधिसूचना संख्या 88/2020 – सीमा शुल्क  दिनांक 3 सितंबर, 2020 का अधिक्रमण करते हुए, ऐसे अधिक्रमण से पूर्व की गई अथवा हटाई जाने वाली बातों को छोड़कर, केन्द्रीय अप्रत्यक्ष कर एवं सीमा शुल्क बोर्ड एतद् द्वारा यह निर्धारित करता है कि संलग्न प्रत्येक अनुसूची-I और अनुसूची-II के कॉलम  में विनिर्दिष्ट प्रत्येक विदेशी मुद्रा के भारतीय मुद्रा में और भारतीय मुद्रा के विदेशी मुद्रा में विनिमय की दर 18 सितंबर, 2020 से वह दर होगी, जिसका उल्लेख आयातित और निर्यातित माल के संबंध में उक्त धारा के उद्देश्य के लिए कॉलम  में दी गई तत्संबंधी प्रविष्टि में किया गया है: -
अनुसूची-I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की प्रत्येक इकाई की विनिमय दर
|
|

|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
54.75
|
|
52.45
|
|
2.
|
|
बहरीन दीनार
|
|
201.90
|
|
189.50
|
|
3.
|
|
कैनेडियन डॉलर
|
|
56.70
|
|
54.75
|
|
4.
|
|
चाइनीज युआन
|
|
11.05
|
|
10.70
|
|
5.
|
|
डेनिश क्रोनर
|
|
11.85
|
|
11.45
|
|
6.
|
|
यूरो
|
|
88.20
|
|
85.10
|
|
7.
|
|
हांगकांग डॉलर
|
|
9.70
|
|
9.35
|
|
8.
|
|
कुवैती दीनार
|
|
249.15
|
|
233.80
|
|
9.
|
|
न्यूजीलैंड डॉलर
|
|
50.60
|
|
48.35
|
|
10.
|
|
नार्वेजियन क्रोनर
|
|
8.25
|
|
7.95
|
|
11.
|
|
पौंड स्टर्लिंग
|
|
96.90
|
|
93.55
|
|
12.
|
|
कतरी रियाल
|
|
20.90
|
|
19.60
|
|
13.
|
|
सउदी अरब रियाल
|
|
20.30
|
|
19.05
|
|
14.
|
|
सिंगापुर डॉलर
|
|
55.05
|
|
53.20
|
|
15.
|
|
दक्षिण अफ्रीकी रैंड
|
|
4.65
|
|
4.35
|
|
16.
|
|
स्वीडिश क्रोनर
|
|
8.45
|
|
8.20
|
|
17.
|
|
स्विस फ्रैंक
|
|
82.40
|
|
79.15
|
|
18.
|
|
तुर्की लीरा
|
|
10.15
|
|
9.55
|
|
19.
|
|
यूएई दिरहम
|
|
20.75
|
|
19.45
|
|
20.
|
|
अमेरिकी डॉलर
|
|
74.60
|
|
72.90
अनुसूची-II
|
|
क्रम संख्या
|
|
विदेशीमुद्रा
|
|
भारतीयरुपये के समतुल्य विदेशी मुद्रा की प्रति100इकाइयों की विनिमय दर
|
|
1.
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
71.50
|
|
68.85
|
|
2.
|
|
कोरियाई वॉन
|
|
6.45
|
|
6.05
प्रधानमंत्री कार्यालय
प्रधानमंत्री ने रानी लक्ष्मीबाई को उनकी जयंती पर नमन किया
प्रधानमंत्री श्री नरेन्द्र मोदी ने रानी लक्ष्मीबाई को उनकी जयंती पर श्रद्धांजलि दी है।
एक ट्वीट में, प्रधानमंत्री ने कहा;
"मैं बहादुर रानी लक्ष्मीबाई को उनकी जयंती पर नमन करता हूं। भारत के इतिहास में उनका एक विशेष स्थान है। उनकी बहादुरी को पीढ़ियों द्वारा भुलाया नहीं जा सकेगा। भारत के रक्षा क्षेत्र को बढ़ावा देने से संबंधित कार्यक्रमों में भाग लेने के लिए मैं आज झांसी में मौजूद रहने की आशा करता हूं।"